Source: http://www.reformuj.sk/casto-kladene-otazky-faq/
Timestamp: 2019-11-22 17:32:19+00:00
Document Index: 14337199

Matched Legal Cases: ['§ 39', '§ 15', '§ 31', '§99', '§ 37', '§ 37']

Často kladené otázky (FAQ) – OP-EVS
1. Dopytovo orientovaná výzva pre VÚC
2. Dopytovo orientované výzvy pre mimovládne organizácie
Rozbaliť všetky | Zavrieť všetky
1. Ako správne overiť neprekročenie maximálneho limitu 150% na skupiny výdavkov 518, 112, 013, 551 v zmysle podmienky poskytnutia príspevku 2.4.1 v rozpočte pri predkladaní ŽoNFP?
Pri správnom vyplnení excelovskej prílohy ŽoNFP rozpočtu podľa výzvou určeného vzoru (príloha č. 5c Príručky pre žiadateľa) vám pomôžu pri kontrole pravidla o maximálnej výške oprávnených výdavkov vložené vzorce. Tie vás informujú o prekročení stanovenej hranice 150% v tabuľke na konci rozpočtu „Kontrola kritérií efektívnosti rozpočtu“ vo štvrtom riadku „Dodávky na nepriame výdavky“. Pripomíname, že zaradenie rozpočtovej položky do nesprávnej skupiny výdavkov môže zásadne ovplyvniť správnosť výsledku.
Keďže dodržanie limitu je podmienkou poskytnutia príspevku, odporúčame kontrole venovať maximálnu pozornosť. Vzhľadom na to, že vyššie uvedený nástroj rozpočtu je len pomôckou a v praxi často prichádza k nechcenému zmazaniu alebo upraveniu vzorcov, za vhodné považujeme prepočítať limit aj manuálne.
Čerpanie položiek limitu 150% (tzv. percentuálny limit) v implementácii je závislé od reálneho čerpania skupiny priamych výdavkov skupiny 521. Teda, ak reálne čerpanie rozpočtových položiek zo skupiny výdavkov 521 dosiahne po ukončení realizácie hlavných aktivít projektu a po predložení záverečnej žiadosti o platbu len 80% rozpočtu, potom aj čerpanie výdavkov v percentuálnom limite je oprávnené maximálne do výšky percentuálneho limitu (150%) z reálne vyčerpaných priamych výdavkov na mzdy oprávnených zamestnancov. Výdavky nad rámec tohto limitu posúdené ako neoprávnené a to aj v prípade, že dané výdavky už boli zo strany poskytovateľa uhradené. Na základe uvedeného odporúčame pri kalkulovaní rozpočtu s ohľadom na skupiny výdavkov 518, 112, 013 a 551 nevyužívať povolený 150% limit na maximum, ale ponechať si dostatočnú rezervu.
2. Ako zapracovať do ŽoNFP resp. do Opisu projektu požiadavku výzvy, aby žiadateľ predložil na jeden typ aktivity vždy jednu hlavnú aktivitu v samostatnom členení na povinné príklady a činnosti a na oprávnené voliteľné príklady a činnosti v súlade so špecifikáciami pre túto výzvu nižšie?
Na vysvetlenie využijeme príklad v nadväznosti na vzor Opisu projektu pri vytváraní hlavnej aktivity na typ aktivity „Procesy, systémy a politiky“.
Hlavné aktivity projektu Upozorňujeme, že ide len o príklad schémy pre členenie hlavnej aktivity v opise projektu na vybraný typ aktivity v zmysle výzvy a preto názov hlavnej aktivity a názvy jej časti zodpovedajú tomuto účelu
Názov aktivity Realizácia opatrení XSK (VÚC) zameraných na podporu činností v rámci typu aktivity Procesy, systémy, politiky v rozsahu príkladov a výstupov podľa špecifikácie A,B,C,D a G .
Popis aktivity POVINNÁ ČASŤ HLAVNEJ AKTIVITY
A) Uplatnenie SMART princípov v podmienkach XSK samosprávneho kraja.
B) Získanie kvalitných odborníkov pre analytické, metodické a manažérske pozície pre tvorbou lepších verejných politík týkajúcich XSK samosprávneho kraja.
C) Lepšia verejná doprava v XSK samosprávneho kraja pomocou inovovaných procesov.
VOLITEĽNÁ ČASŤ HLAVNEJ AKTIVITY
D) Lepšie služby Trnavského samosprávneho kraja na základe optimalizácie postupov pri riešení „životných situácii“ občanov aj podnikateľských subjektov
G) Využitie ekonomických nástrojov pri strategickom plánovaní Trnavského samosprávneho kraja a niektorých jeho priamo riadených organizácií.
Výstupy aktivity Výstupy aktivity podľa špecifikácie činností
3. Existuje vzor alebo usmernenie k obsahu uznesenia zastupiteľstva potvrdzujúci finančnú spôsobilosť na financovanie projektu podľa podmienky 2.1.6.?
RO pre OP EVS nevypracoval žiadny vzor ani samostatné usmernenie k takémuto uzneseniu. Pre bezpečné overenie správnosti uznesenia odporúčame v uznesení dodržať tieto zásady:
uznesenie smerovať ku konkrétnej žiadosti o NFP/projektu s uvedením príslušnej výzvy (názov a kód)
výšku finančných prostriedkov na spolufinancovanie vyjadriť sumou (v prípade, že v čase schvaľovania uznesenia nie je ustálený rozpočet a teda ani výška požadovaného NFP, odporúčame schváliť radšej sumu s dostatočnou rezervou aj pre prípad neoprávnených výdavkov)
stanoviť možnosť čerpania sumy s časovým obmedzením len na realizáciou projektu (teda tento finančný záväzok musí prechádzať aj do rozpočtov VÚC v nasledujúcich rokoch).
4. V prípade, že v rámci projektu sa realizuje vzdelávanie so zameraním na inovované procesy, budú sa vzdelávané osoby započítavať okrem merateľných ukazovateľov P0518 a P0547 aj do merateľných ukazovateľov P0722 a P0729?
Každá vzdelávaná osoba sa započíta vždy len vo vzdelávaní podľa jeho zamerania, teda v prípade vzdelávania na inovované procesy osobu započítate len do merateľného ukazovateľa (ďalej len MU) P0547 alebo a do MU P0518, ak školenie s certifikátom úspešne absolvujú. Pritom však platí, že osoba, ktorá sa zapojila do vzdelávania, ktoré nie je priamo zamerané na inovované procesy (napr. zamerané na mäkké zručnosti) a aj do vzdelávania na inovované procesy (dve rôzne vzdelávacie udalosti), bude započítaná na základe jeho skutočnej účasti na vzdelávaní podľa oboch zameraní a jeho úspešnosti do MU 518 a P0547 ale aj do P0722 a do P0729.
Pre úplnosť informácie uvádzame aj názov a definíciu dotknutých ukazovateľov.
P0518 Počet vyškolených zamestnancov, ktorí získali kompetencie v oblasti inovovaných procesov (s certifikátom)
Počet vyškolených zamestnancov VS, ktorí získali kompetencie v oblasti inovovaných procesov a zároveň splnili kritérium a získali certifikát. Za inovovaný proces považujeme proces vytvárania nových prístupov a ich následnej implementácie s cieľom vytvárať novú hodnotu pre spoločnosť.
P0547 Počet zamestnancov zapojených do vzdelávania v oblasti inovovaných procesov
Počet zamestnancov VS, ktorí sú zapojení do vzdelávacích aktivít v oblasti inovovaných procesov. Za inovovaný proces považujeme proces vytvárania nových prístupov a ich následnej implementácie s cieľom vytvárať novú hodnotu pre spoločnosť.
Počet účastníkov vzdelávacích aktivít, ktorí úspešne absolvovali vzdelávanie. Úspešným absolventom sa rozumie každý účastník vzdelávania (frekventant), ktorý splnil stanovené podmienky úspešnosti vzdelávania (napr. úspešne absolvoval záverečnú skúšku, získal certifikát, absolvoval stanovený rozsah vzdelávania a pod.)
Počet osôb, ktoré sú zapojené do vzdelávacích aktivít v rámci projektu. Za osobu zapojenú do vzdelávacích aktivít sa rozumie každý frekventant zapojený do vzdelávania bez ohľadu na rozsah jeho účasti alebo splnenia podmienok pre úspešné absolvovanie vzdelávania. Zapojené osoby sa vypočítajú ako súčet zapojených osôb do vzdelávania, vrátane osôb, ktoré neabsolvovali záverečnú skúšku, nezúčastnili sa záverečnej skúšky, neabsolvovali vzdelávanie v stanovenom rozsahu a pod.
5. V prípade overenia podmienok poskytnutia príspevku 2.1.6 a 2.1.7 je postačujúca neoverená kópia uznesenia?
Áno, je postačujúca dostatočne kvalitná fotokópia, čo však nezbavuje Žiadateľa zodpovednosti za jej úplnosť, pravdivosť a správnosť. Táto skutočnosť je zakotvená v čestnom vyhlásení v časti 15 ŽoNFP, kde Žiadateľ (jeho štatutárny orgán) čestne vyhlasuje a podpisom potvrdzuje uvedené skutočnosti.
6. Od kedy je možné reálne vykonávať činnosti v prospech projektu s predpokladom uznania oprávnených výdavkov?
V súlade s časovou oprávnenosťou realizácie projektu určenou v podmienkach poskytnutia príspevku 2.4.1 a 2.9.3 je žiadateľ oprávnený vykonávať projektové činnosti už odo dňa vyhlásenia výzvy (15.05.2019) za splnenia podmienky, že charakter daných aktivít neznesie odklad do fázy realizácie projektu po účinnosti Zmluvy o poskytnutí NFP, nakoľko by týmto postupom mohlo dôjsť k negatívnemu vplyvu na realizáciu projektu z vecného hľadiska alebo z hľadiska časovej realizácie.
Na splnenie tejto podmienky sa viaže aj časová oprávnenosť výdavkov do účinnosti Zmluvy o poskytnutí NFP. V prípade, že nepríde k uzavretiu Zmluvy o poskytnutí NFP a/alebo k jej účinnosti, nemá žiadateľ nárok na úhradu žiadnych takto vynaložených výdavkov. Je vždy na žiadateľovi zvážiť riziko nesplnenia definovaných podmienok ako sú stanovené vo vyzvaní v častiach 2.4.1 a 2.9.3.
7. Je možné si v rozpočte uplatniť samostatnú položku na prípravu ŽoNFP ako je to uvedené v Príručke pre žiadateľa a budú takéto výdavky oprávnené?
Výdavky súvisiace s vypracovaním Žiadosti o nenávratný finančný príspevok sú klasifikované ako nepriame výdavky. Keďže na nepriame výdavky je v tejto výzve určená paušálna sadzba, nie je oprávneným výdavkom rozpočtu samostatná položka na prípravu ŽoNFP do výšky 2000,- EUR v zmysle PpŽ. Takéto výdavky je možné hradiť z paušálnej sadzby v súlade s doplnením poznámky pod čiarou č. 14 výzvy.
8. Sme žiadateľ, ktorý nespĺňa podmienky poskytnutia príspevku pre čerpanie tzv. doplnkovej alokácie, Majú pre nás zmeny výzvy v podmienkach 2.8.3 a 2.4.1 praktický dopad?
Nie, výpočty vašich limitov v uvedených podmienkach nie sú zmenami nijako dotknuté. Zmeny výzvy v tejto oblasti usmerňujú žiadateľov, ktorí môžu a plánujú využiť možnosť tzv. dodatkovej alokácie.
9. Ako funguje uplatnenie nároku na doplnkovú alokáciu, napr. vo výške 900 000 EUR. Mohli by ste nám vysvetliť, aký má vplyv usmernenie k výzve v podmienke poskytnutia príspevku 2.4.1 na maximálnu výšku oprávnených výdavkov skupín 518, 112, 013 a 551? A tiež v podmienke poskytnutia príspevku 2.8.3 pre výpočet hranice 10% na dodávateľsky realizované časti hlavných aktivít ? Ako vyzerajú prepočty keď sa doplnková alokácia v projekte neuplatní. Akým spôsobom je potrebné určiť výdavky do rozpočtu ŽoNFP, ak to má slúžiť ako relevantný podklad pre výpočet 35 % podielu – stačí odborný odhad, alebo je potrebný prieskum trhu?
Cieľom usmernenia je jednoznačné určenie, že oprávnené výdavky za všetky zdroje financovania (t.j. EÚ zdroj, štátny rozpočet a vlastné zdroje žiadateľa) na dodatkovú alokáciu neovplyvňujú tieto výpočty. Inak zjednodušene povedané, nijako nezvyšujú základ pre percentuálny výpočet maximálneho limitu na dodávateľské služby (2.4.1), ani základ pre výpočet hranice 10% určujúcu povinnosť žiadateľ pri ŽoNFP predložiť dôkaz o začatí verejného obstarávania (2.8.3).
Príklad pre 150% limit podľa PPP 2.4.1:
Oprávnené výdavky za všetky zdroje financovania na samostatnú aktivitu pre čerpanie celkovej doplnkovej alokácie (aj vrátane paušálu) je 900 000 EUR (A).
Oprávnené výdavky za všetky zdroje financovania na mzdy oprávnených zamestnancov žiadateľa mimo dodatkovej doplnkovej alokácie z ostatných aktivít je 500 000 EUR (B) a k tomu prislúchajúci paušál vo výške 75 000 EUR.
Maximálna hranica 150% na oprávnené výdavky za všetky zdroje financovania na služby a dodávky sa vypočíta ako 500 000 x 1,5 = 750 000 EUR (C).
COV projektu za všetky oprávnené skupiny výdavkov je teda maximálne A + B + C/500 000 + 750 000+ 900 000/ = 2 150 000 EUR.
Platí, že COV za projekt môže byť v tomto prípade len rovné alebo nižšie ako 2 225 000 EUR, čo závisí od využitia maximálneho 150% limitu (750 000 EUR) na služby a výdavky.
Príklad pre určenie hranice 10% podľa PPP 2.8.3:
Celkové oprávnené výdavky (za všetky zdroje financovania) za projekt predstavujú 2 2250 000,- EUR (C), z toho je 900 000 EUR (D) na samostatnú aktivitu pre čerpanie doplnkovej alokácie vrátane prislúchajúcej paušálnej sadzby na nepriame výdavky.
Hranica 10% sa vypočíta ako (C – D) x 0,1/(2 225 000 – 900 000) x 0,1= 132 500. Ak by oprávnené výdavky za všetky zdroje financovania za služby a dodávky nedosiahla 132 500,- EUR, pre dotknutú podmienku poskytnutia príspevku ohľadom začatia VO nie je žiadateľ povinný dokladovať začaté procesy VO.
S ohľadom na, že dodávateľsky realizované hlavné aktivity alebo ich časti predstavujú v tomto príklade hodnotu 750 000,- EUR, potom žiadateľ musí predložiť v ŽoNFP identifikované pripravované VO v hodnote minimálne 262 500,- EUR (35%), ktorými zabezpečil podmienku ich začatia.
Oba limity môžete vypočítať už pri určení priamych nákladov za všetky zdroje financovania na zamestnancov (521).
Pri 500 000,- EUR (za všetky zdroje financovania) priamych nákladov na zamestnancov (ako celkovej ceny práce) je potom:
150%..... 500 000 x 1,50 = 750 000,- EUR ako maximálny limit pre dodávateľsky realizované hlavné aktivity (k uvedenej výške mzdových výdavkov 500 000,- EUR ďalej prináleží paušálna sadzba na nepriame výdavky (902) vo výške 15% čo predstavuje 75 000,- EUR);
10%...... (500 000 + 75 000 + 750 000 ) x 0,10 = 132 500,- EUR, ako minimálna hranica pre uplatnenie podmienky poskytnutia príspevku v prípade, že dodávateľsky realizované hlavné aktivity alebo ich časti (t.j. dodanie tovaru alebo poskytnutie služieb a pod.) predstavujú podľa predloženého rozpočtu rozsah 10,00% a viac z celkových oprávnených výdavkovhlavných aktivít projektu;
35%..... 750 000 x 0,35 = 262 500,- EUR ako minimálna hranica pre preukázanie identifikovaných pripravovaných VO, ktorými žiadateľ zabezpečil podmienku ich začatia;
priame mzdové náklady (521) za všetky zdroje financovania a príslušnú paušálnu sadzbu (902) na samostatnú aktivitu pre čerpanie doplnkovej alokácie do výšky 1 000 000,- EUR;
cestovné náhrady (512) za zamestnancov ako fyzické osoby, pokiaľ tieto nie sú realizované priamo zamestnávateľom ako právnickou osobou (v tomto prípade sa realizujú ako služba v skupine výdavkov 518) sa nepovažujú za dodávateľsky realizovanú hlavnú aktivitu alebo ich časť a predstavujú iba časť oprávnených nákladov projektu, ktorá nemá vplyv na výpočet limitu pre minimálnu hranicu pre preukázanie identifikovaných pripravovaných VO (C), pozitívne ovplyvňujú (vo finančnom vyjadrení zvyšujú hodnotu hranice, kedy nie je potrebné identifikovať VO) iba základňu pre výpočet 10% minimálnej hranice pre uplatnenie podmienky poskytnutia príspevku (B).
Pri využití maximálneho NFP na projekt a maximálnych intenzít pre dodávateľsky realizované hlavné aktivity alebo ich časti vrátane využitia doplnkovej alokácie bude vyzerať nasledovne (pre celkové oprávnené výdavky 3 500 000,- EUR):
Oprávnené výdavky za všetky zdroje financovania pre čerpanie doplnkovej alokácie (platí pre VÚC BB, PO, TN) predstavujú maximálne: 1 000 000,- EUR, z toho sú:
priame mzdové náklady (521) za všetky zdroje financovania vo výške 869 565,22 EUR,
paušálna sadzba 15% na nepriame výdavky (902) za všetky zdroje financovania vo výške 130 434,78 EUR.
Oprávnené výdavky za všetky zdroje financovania pre čerpanie alokácie ostatných (povinných) hlavných aktivít povinných pre všetkých oprávnených žiadateľov predstavujú maximálne:
2 500 000,- EUR, z toho sú:
priame mzdové náklady (521) za všetky zdroje financovania vo výške 943 396,24 EUR,
paušálna sadzba 15% na nepriame výdavky (902) za všetky zdroje financovania vo výške 141 509,43 EUR,
oprávnené výdavky pre realizáciu cestovných náhrad za zamestnancov a dodávateľsky realizované hlavné aktivity projektu (512, 518, 112, 013, 551) za všetky zdroje financovania vo výške 1 415 094,33 EUR.
Upozorňujeme, že všetky položky rozpočtu sú uvádzané s DPH (ak sa neuplatňuje odpočet) a ostatnými daňovými a odvodovými (zákonnými) povinnosťami žiadateľa!
Uvedené platí aj pre položky dodávateľsky realizovaných hlavných aktivít (VO), preto objem dokladovaných VO sa započíta do požadovaného objemu 35% vrátane DPH napriek tomu, že hodnota zákazky sa odhaduje bez DPH.
Pre zabezpečenie tejto informácie odporúčame Žiadateľovi využiť riadok 174 v časti 12 ŽoNFP, do ktorého okrem požadovaného opisu podľa vzoru uvedie aj odkaz na položku/položky, na ktoré sa viaže vrátane výšky položky/položiek rozpočtu jednotlivo.
Žiadateľ má možnosť zdokladovať výšku výdavkov vo VO v rámci dodávateľsky realizovaných hlavných aktivít projektu buď zrealizovaním príslušných prieskumov trhu v súlade s požiadavkami Príručky pre žiadateľa z OP EVS alebo na základe už realizovaných (napr. vyhlásených) VO (ktoré sú v súlade s požiadavkami zákona o VO ako aj postupmi k procesu VO uvedenými v Príručke pre prijímateľa z OP EVS), kde má možnosť využiť údaje z postupu určenia predpokladanej hodnoty zákazky alebo z výsledku samotného VO (na základe predložených validných ponúk uchádzačov).
10. Započítavajú sa aj priamo riadené organizácie VÚC do hodnoty merateľných ukazovateľov P0254 a P0255, ak inak splnia podmienky ich definícií?
V zmysle definície ukazovateľa sa pod orgánom územnej samosprávy rozumejú aj organizácie v zriaďovateľskej pôsobnosti VÚC vykonávajúce činnosti vzťahujúce sa na kompetencie vykonávané územnou samosprávou podľa príkladov činností v časti H prílohy č. 8 výzvy. To znamená, že takáto organizácia sa započíta do oboch uvedených merateľných ukazovateľov, ak súčasne splní ostatné podmienky uvedené v definícii dotknutých ukazovateľov. V tejto súvislosti si dovoľujeme upozorniť, že iné organizácie zriadené VÚC (napr. akciové spoločnosti, neziskové organizácie) nie sú oprávnené pre čerpanie podpory na zavedenie systémov kvality a teda aj pre započítanie sú irelevantné.
P0254 Počet organizácií, ktoré získali podporu a zaviedli systém riadenia kvality
Počet organizácií VS, ktoré na základe podpory z OP EVS zaviedli alebo udržali systém manažérstva kvality. Za zavedenie systému manažmentu kvality sa považuje získanie alebo obnova certifikátu. Organizáciou VS sa rozumejú orgány štátnej správy, územnej a miestnej samosprávy a ostatné verejno - právne inštitúcie založené osobitným predpisom.
P0255 Počet organizácií, ktoré získali podporu na zavedenie systémov riadenia kvality
Počet organizácií VS, ktoré získali podporu v rámci OP EVS na zavedenie systémov manažérstva kvality. Organizáciou VS sa rozumejú orgány štátnej správy, územnej a miestnej samosprávy a ostatné verejno - právne inštitúcie založené osobitným predpisom.
11. 11. Ako sa preukazuje zavedenie systému riadenia kvality CAF alebo EFQM vzhľadom na definíciu merateľného ukazovateľa P0254 Počet organizácií, ktoré získali podporu a zaviedli systém riadenia kvality, ktorý požaduje certifikát pre preukázanie zavedenia systému riadenia kvality alebo jeho obnovu.
V definícii ukazovateľa je pojem certifikát a jeho získanie použité v širšom slova zmysle, preto sa za certifikát/potvrdenie považuje preukázanie úspešného absolvovania externého hodnotenia (na základe správy z hodnotenia ) vykonaného na základe štandardných kritérií alebo podmienok pri každom z uvedených modelov. V prípade modelu CAF je úspešné externé hodnotenie automaticky preukázané získaním titulu Efektívny používateľ modelu CAF, ktorý vydáva národný organizátor Externej spätnej väzby modelu CAF (Úrad pre normalizáciu, metrológiu a skúšobníctvo Slovenskej republiky) a ktorý je zároveň národným korešpondentom modelu CAF. V prípade modelu výnimočnosti EFQM je to potvrdenie jedného zo stupňov výnimočnosti organizácie, ktoré je oprávnený vydávať národný partner Európskej nadácie pre manažérstvo kvality v Slovenskej republike, prípadne priamo Európska nadácia pre manažérstvo kvality.
Ak sa žiadateľ po ukončení procesu samohodnotenia rozhodne pre iný spôsob získania externého hodnotenia svojho systému riadenia kvality ako je uvedené vyššie, vyhradzuje si RO pre OP EVS právo preskúmať, či absolvovaný proces externého hodnotenia (a jeho výsledok) prebehol podľa štandardného postupu uplatňovaného u národného korešpondenta modelu CAF v Slovenskej republike alebo národného partnera EFQM.
1. Je možné, aby pre naplnenie nepovinnej podmienky poskytnutia príspevku 2.1.13 Podmienka, že žiadateľ má uzavreté memorandá s neformálnymi partnermi v prípade žiadateľa a 2.2.12 Podmienka, že partner má uzavreté memorandá s neformálnymi partnermi v prípade partnera uzatvoril žiadateľ/partner memorandum tak, že za stranu spolupracujúceho subjektu memorandum podpíše iný zamestnanec subjektu a nie štatutárny orgán?
V súlade s požiadavkami uvedených podmienok poskytnutia príspevku 2.1.13 Podmienka, že žiadateľ má uzavreté memorandá s neformálnymi partnermi v prípade žiadateľa a 2.2.12 Podmienka, že partner má uzavreté memorandá s neformálnymi partnermi v prípade partnera a v nadväznosti na to, že v bežnom režime (napr. v zmysle vzoru memoranda v prílohe č. 11 výzvy) nedochádza medzi zmluvnými stranami k vzniku vzájomných finančných a ani iných hmotno-právnych záväzkov, je pre Poskytovateľa dostatočné, ak memorandum na strane spolupracujúceho subjektu uzatvorí vedúci zamestnanec subjektu, ktorý v rámci svojej náplne riadi zodpovedajúce odborné zložky a útvary, a to buď v priamej pôsobnosti alebo v nadradenej týmto zložkám.
2. Je možné pre účely realizácie projektu zamestnať zahraničného experta?
3. Akým spôsobom má byť vykonaná realizácia projektu, keď je oprávneným územím pre realizáciu projektu celé územie SR (menej rozvinutý a rozvinutejší región zároveň)?
4. Pre prijímateľa - Ako viesť účtovníctvo na projekte?
V zmysle § 39 zákona o príspevku z EŠIF prijímateľ a partner, ktorí sú účtovnou jednotkou, účtujú o skutočnostiach týkajúcich sa projektu:
na analytických účtoch v členení podľa jednotlivých projektov alebo v analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov, ak účtujú v sústave podvojného účtovníctva;
v účtovných knihách podľa § 15 zákona o účtovníctve so slovným a číselným označením projektu v účtovných zápisoch, ak účtujú v sústave jednoduchého účtovníctva.
Pojem technická forma je definovaný v § 31 ods. 2 písm. b) zákona č. 431/2002 Z. z o účtovníctve v znení neskorších predpisov.
Prijímateľ vedie účtovné prípady týkajúce sa projektu v syntetickej ako aj v analytickej evidencii účtovníctva, aby bolo možné jednoznačne identifikovať účtovné prípady projektu. V analytickej evidencii prijímateľ účtuje aj o jednotlivých zdrojoch financovania (prostriedky EÚ, prostriedky ŠR určené na spolufinancovanie a vlastné zdroje prijímateľa - v prípade prijatia ako aj úhrady prostriedkov – týka sa poskytnutia a zúčtovania zálohovej platby). V prípade systému refundácie prijímateľ nevedie evidenciu na úrovni jednotlivých zdrojov financovania, s výnimkou prijatia finančných prostriedkov na základe žiadosti o platbu. Ak prijímateľ účtuje v sústave jednoduchého účtovníctva, jednotlivé účtovné zápisy sú slovne a číselne označené príslušným projektom.
5. Pre prijímateľa - Ako evidovať pracovný čas zamestnanca na projekte?
V zmysle §99 Zákonníka práce je zamestnávateľ povinný viesť evidenciu pracovného času, práce nadčas, nočnej práce, aktívnej časti a neaktívnej časti pracovnej pohotovosti zamestnanca tak, aby bol zaznamenaný začiatok a koniec časového úseku, v ktorom zamestnanec vykonával prácu alebo mal nariadenú alebo dohodnutú pracovnú pohotovosť. Počas dočasného pridelenia zamestnávateľ vedie evidenciu podľa prvej vety v mieste výkonu práce dočasne prideleného zamestnanca.
6. Je možné zaslať opis projektu a rozpočet projektu pred odoslaním ŽoNFP na kontrolu RO pre OP EVS?
7. Počítajú sa roky praxe od prvého VŠ stupňa bakalár, najmä ak dotyčný študoval diaľkovo a popri tom mal odbornú prax v riadnom pracovnom pomere alebo ako SZČO alebo až od druhého stupňa (Mgr., Ing. Resp. ekvivalent)?
Z kontextu vyplýva, že pozícia by mala byť obsadená osobou s takou kvalifikáciou, kde pri výkone špecifických odborných činností (špecificky napr. ako právnik) je potrebné minimálne vysokoškolské vzdelanie 1. stupňa (Bc.). RO pre OP EVS preto odporúča, aby pri plánovaní pracovných pozícií boli zamestnanci na pozíciách odborník a expert (ak nie je uvedená požiadavka na vyššiu kvalifikáciu) práve s minimálne vysokoškolským vzdelaním 1. stupňa a prax vypočítavať následne po ukončení tohto vzdelania. Zároveň sa týmto nevylučuje, že napr. pozícia odborník-junior bude obsadená osobou bez vysokoškolského vzdelania 1. stupňa, ale s nadštandardnou praxou v požadovanom odbore / oblasti presahujúcej minimálne 4 roky, ktoré zodpovedajú štúdiu vysokoškolského vzdelávania na 1. stupni.
8. Ako postupovať pri vypracovaní ŽoNFP?
D.) Pri realizácii projektu na celom území SR je potrebné oprávnené výdavky ako aj hodnoty merateľných ukazovateľov rozdeliť pre jednotlivé územia (menej rozvinutý región a rozvinutejší región) podľa vzorca (prepočtovej tabuľky) v odkaze http://www.reformuj.sk/vyzvy/dopytovo-orientovane-vyzvy/ .
Príloha číslo 3 -merateľné ukazovatele ITMS
9. Pre prijímateľa - Je nejaký limit pre počet hodín odpracovaných zamestnancom na projekte?
Áno. Zamestnanec môže na projekte odpracovať maximálne 12 hodín denne. Tento limit však platí kumulatívne pre všetky pracovné úväzky zamestnanca (ak napr. zamestnanec pracuje v inej organizácii na plný úväzok = 8 hodín denne, na projekte môže odpracovať maximálne 4 hodiny denne). RO pre OP EVS neodporúča používať systémovo maximálny denný limit čistého pracovného času zamestnanca počas trvania projektu s ohľadom na to, že pre kontrolu a audit projektov (na úrovni SR ako aj EÚ) je uvedené pracovné vyťaženie zvýšeným rizikom na jednej strane s ohľadom na nedostatočné dodržiavanie prestávok pre oddych zamestnanca ako aj možného prekrývania/miešania vykonávania jednotlivých činností zamestnancom (t.j. oprávnených a neoprávnených pre projekt – napr. vykázaný pracovný čas pre projekt a zároveň bude zistené, že zamestnanec v uvedenom čase vystupoval pred verejným/štátnym orgánom za organizáciu v činnostiach nesúvisiacich s projektom atď.).
10. Vzor príloh č. 1 VZP DOP so SZ
Vzor prílohy č. 1 - VZP DOP bez partnera so SZ
Vzor prílohy č. 1 - VZP DOP s partnerom so SZ
11. Čo nasleduje po predložení ŽoNFP?
12. 2.1.7 Podmienka, že žiadateľ je finančne spôsobilý na spolufinancovanie projektu, t.j. preukázateľné zabezpečenie spolufinancovania projektu vo výške určenej vo výzve - ak by sme splnenie danej podmienky preukázali výpisom z internetbankingu, je potrebné príslušný výpis podpísať štatutárom ?
V súlade s podmienkou poskytnutia príspevku č. 2.1.7 Podmienka, že žiadateľ je finančne spôsobilý na spolufinancovanie projektu, t.j. preukázateľné zabezpečenie spolufinancovania projektu vo výške určenej vo výzve môže žiadateľ jej splnenie preukázať aj elektronickým výpisom bankového účtu alebo potvrdením o (príjmovej) transakcii (certifikátom) z internetbankingu, ktoré musí obsahovať identifikačné znaky banky, bankového účtu ako aj žiadateľa ako vlastníka bankového účtu (obdobne ako pri výpise účtu potvrdeného bankou). Takýto dokument/listinu (nepodpísaný fyzicky bankou) odporúča Poskytovateľ na potvrdenie jeho pravosti overiť podpisom (prípadne aj pečiatkou subjektu) štatutárnym orgánom žiadateľa.
13. Môže byť zameranie projektu v rámci výziev Tvorba lepšej verejnej politiky alebo Občianska informovanosť a participácia na oblasť politík týkajúcich sa súdnictva a prokuratúry?
S ohľadom na vnútornú štruktúru operačného programu Efektívna verejná správa (OP EVS) je potrebné uviesť, že oblasť súdnictva a prokuratúry je intervenčne podporovaná z Prioritnej osi č. 2 „Zefektívnený súdny systém a zvýšená vymáhateľnosť práva“ a vyhlásené výzvy Tvorba lepšej verejnej politiky a Občianska informovanosť a participácia sú podporované v rámci Prioritnej osi č. 1 „Posilnené inštitucionálne kapacity a efektívna VS“, preto projekty predložené v rámci uvedených výziev nemôžu byť prioritne zamerané na oblasť súdnictva a prokuratúry, ktoré budú predmetom samostatnej výzvy z OP EVS.
14. Ako postupovať pri preukazovaní predchádzajúcej mzdovej politiky pre účely nastavenia mzdovej politiky pre zamestnancov podieľajúcich sa na realizácii projektu?
15. Aké je časové hľadisko oprávnenosti výdavkov a spôsob ich nastavenia v rámci ITMS2014+?
16. Kedy je potrebné mať a doložiť podpísané memorandum o spolupráci/partnerskú zmluvu?
17. Je potrebné pre naplnenie podmienky poskytnutia príspevku č. 2.1.12 Oprávnenosť vykonávaného predmetu činnosti subjektu žiadateľa a preukázanie jeho ekonomickej činnosti - predložiť originál dokumentu/listiny, resp. jej úradne overenú kópiu alebo je postačujúce predloženie klasickej fotokópie?
18. Vo formulári ŽoNFP v časti 7 „Popis projektu“ (Stručný popis projektu, Popis východiskovej situácie, Spôsob realizácie aktivít projektu, Situácia po realizácii projektu a udržateľnosť projektu, Administratívna a prevádzková kapacita žiadateľa) sa uvádzajú obdobné informácie ako v rámci prílohy č. 2 Príručky pre žiadateľa „Opis projektu“. Je potrebné vyplniť aj prílohu č. 2 Príručky pre žiadateľa „Opis projektu“?
V rámci prílohy č. 2 Príručky pre žiadateľa „Opis projektu“ je potrebné vyplniť minimálne personálnu maticu, a to aj v prípade, keď budú zmluvy s konkrétnymi zamestnancami uzatvorené až po nadobudnutí účinnosti Zmluvy o poskytnutí NFP (namiesto mena a priezviska zamestnanca stačí potom uviesť len odkaz o tejto informácii).
19. Je možné rozumieť správne podmienkam poskytnutia príspevku: a) oprávnenými výdavkami sú výhradne personálne náklady podľa uvedených limitov? b) ďalšie oprávnené výdavky súvisiace s projektom sa vypočítavajú ako 40% z oprávnených personálnych výdavkov? c) je možnosť uplatnenia ešte ďalšej skupiny výdavkov (ako v prípade iných výziev, napr. na riadenie projektu)? d) je v rámci výzvy povinnosť udržania vytvoreného pracovného miesta po skončení projektu?
A.) v súlade s podmienkou poskytnutia príspevku výzvy - 2.4.1 „Podmienka, že výdavky projektu sú oprávnené“ sú oprávnené výdavky:
20. Ktoré výdavky je možné zaradiť medzi reálne vykazované priame mzdové výdavky?
21. Môže štatutár organizácie pracovať na projekte? Čo v prípade, ak nie je zamestnancom organizácie a pracuje ako dobrovoľník?
Áno, štatutár môže pracovať na projekte. Ak však pracoval ako dobrovoľník a chce byť refundovaný, musí sa stať zamestnancom organizácie. Pre štatutára však platí obmedzenie - nemôže na projekte odpracovať viac ako 50 % z fondu pracovného času (riadneho, t.j. jedného plného (100%) úväzku, uvedená podmienka sa aplikuje generálne, t.j. uvedených 50% fondu pri činnosti štatutárneho orgánu RO pre OP EVS sa považuje za minimálny neoprávnený čas). RO pre OP EVS zároveň stanovil minimálne pravidlá, akým spôsobom má byť dodržané kontrolné prostredie pri vykonávaní súbežnej činnosti štatutárneho orgánu činnosti a na projekte v Príručke pre prijímateľa v časti 2.4.3 Oprávnenosť výdavkov – odsek Špecifické oblasti oprávnenosti – bod č. 2 „Personálne výdavky“.
22. Je nejaký limit pre počet hodín odpracovaných zamestnancom na projekte?
23. Existujú nejaké limity pre výšku miezd zamestnancov pracujúcich na projekte?
Áno. Limity sú jednoznačne určené pre definované pracovné pozície. Sú vymedzené v Usmernení riadiaceho orgánu č.5 k oprávnenosti vybraných skupín výdavkov pre PO 2014-2020. Usmernenie je dostupné na webovom sídle OP EVS.
24. Môže jedna organizácia predložiť viac ŽoNFP?
25. Ako správne vyplniť organizačno-právnu formu žiadateľa v ITMS 2014+?
Príloha číslo 2 - organizačno-právna forma v ITMS
26. Akú prílohu vyplniť pre preukázanie oprávnenosti výdavkov (rozpočet)?
V súlade s požiadavkami podmienky poskytnutia príspevku „2.4.1 Podmienka, že výdavky projektu sú oprávnené“ je žiadateľ povinný pre preukázanie splnenia podmienky poskytnutia príspevku vyplniť najmä prílohu č. 5b Príručky pre žiadateľa - Priloha_c._5b_Rozpocet_projektu_pausalna_sadzba_dopytovo_orientované_projekty.xlsx (upozorňujeme žiadateľov, aby nevypĺňali prílohy Príručky pre žiadateľa č. 3, 5a a 6, ktoré sú určené pre iné typy výziev a projektov).
27. Ako preukázať splnenie podmienky poskytnutia príspevku č. 2.1.10 u žiadateľa, resp. č. 2.2.10 u partnera, že subjekt žiadateľa/partnera je zapísaný v registri partnerov verejného sektora podľa osobitného predpisu?
V rámci II. hodnotiaceho kola výziev č. OP EVS DOP-PO1-SC1.1-2017-5 „OBČIANSKA INFORMOVANOSŤ A PARTICIPÁCIA - menej rozvinutý región SR“ a č. OP EVS DOP-PO1-SC1.1-2017-2 „TVORBA LEPŠEJ VEREJNEJ POLITIKY - menej rozvinutý región SR“ v znení Usmernenia č. 3 k výzvam sa uvedená podmienka, vzhľadom na charakter činností, ktoré sú predmetom projektov v rámci uvedených výziev ako aj v nadväznosti na pôsobnosť zákona č. 315/2016 Z. z. o registri partnerov verejného sektora a o zmene a doplnení niektorých zákonov a v súvislosti so súčasnými výkladmi gestora zákona MS SR, NEUPLATŇUJE a žiadateľ a partner vo vzťahu k uvedenej podmienke ju nepreukazuje (nie je potrebné ani čestné vyhlásenie).
28. Môže si novovzniknuté občianske združenie podať do uvedených výziev ŽoNFP alebo je nutné aby mala organizácia už nejakú históriu? Koľko rokov je nutné aby o.z. fungovalo?
V prípadoch, keď subjekt v poslednom účtovnom období nerealizoval ekonomicky a účtovne sledovateľné aktivity, môže tento subjekt predložiť zároveň účtovné závierky predchádzajúcich období (ktoré preukazujú požadovanú skutočnosť) alebo predloží iné podklady k „nulovej“ závierke, ktorými subjekt preukáže výkon reálnej činnosti, napr. aj vykonávanej na dobrovoľníckej báze.
29. V príručke pre žiadateľa v odseku 3.2.1 Všeobecné ustanovenia k niektorým typom výdavkov je uvedené, že oprávnená výška výdavku za vypracovanie ŽoNFP môže byť maximálne 2 000,- €, bez ohľadu na spôsob dodania (interné/externé kapacity resp. ich kombinácia). Je takýto výdavok oprávnený?
V súlade s podmienkou poskytnutia príspevku č. 2.4.1 Podmienka, že výdavky projektu sú oprávnené platí, že oprávnenými výdavkami projektu sú iba dve oprávnené skupiny výdavkov, a to skupina 521 - Mzdové výdavky, pre realizáciu oprávnených aktivít projektu, mzdové výdavky na administráciu a riadenie projektu k oprávneným aktivitám projektu a skupina 903 - Paušálna sadzba na ostatné výdavky projektu.
Príručka pre žiadateľa rieši oprávnenosť pre všetky verzie výziev/vyzvaní a konkrétnu oprávnenosť výdavkov, definitívne je stanovená pre konkrétnu výzvu práve v podmienke poskytnutia príspevku č. 2.4.1 Podmienka, že výdavky projektu sú oprávnené.
30. Vo výbere hospodárskej činnosti (5.B) sa uvádza hospodárska činnosť subjektu žiadateľa, resp. projektu / operačného programu?
31. V zmluve o partnerstve sa uvádza: „Článok 8 Oprávnené výdavky a povinné spolufinancovanie: Partner sa zaväzuje spolufinancovať Projekt z vlastných zdrojov v rozsahu podľa písomného Vyzvania a súčasne sa zaväzuje predložiť doklady o spolufinancovaní, ak o ich predloženie Hlavný partner požiada, a to v súlade s predpokladaným rozpočtom Projektu, ktorý tvorí Prílohu č. 3 tejto ZoP.“ Nie je jasné, či je možné sa odvolať na znenie „návrhu“ zmluvy.
32. Je potrebné rozdeľovať hodnoty merateľných ukazovateľov a rozpočtových položiek v rámci formulára ŽoNFP?
V prípade, ak žiadateľ vypracúva projekt v rámci výzvy zameranej na región SR (menej rozvinutý a rozvinutejší región zároveň), je potrebné pri položke „Výber programovej štruktúry“ vybrať položky pre oba regióny:
314010011, 1.1 Skvalitnené systémy a optimalizované procesy VS, menej rozvinuté regióny
314010012, 1.1 Skvalitnené systémy a optimalizované procesy VS, rozvinutejšie regióny
Pri výzvach samostatne orientovaných na rozvinutejší región alebo menej rozvinutý región sa rozdeľovanie výdavkov a merateľných ukazovateľov na regióny neuplatňuje. Oprávnené výdavky ako aj hodnoty merateľných ukazovateľov je potrebné následne rozdeliť pre jednotlivé územia (menej rozvinutý región a rozvinutejší región) podľa vzorca (prepočtovej tabuľky) v odkaze na excelovský súbor http://www.reformuj.sk/vyzvy/dopytovo-orientovane-vyzvy/ (lišta rozdelenie COV_SR a rozdelenie MU_SR).
33. Kto je oprávnený žiadateľ?
34. Pre prijímateľ - Ako sa správne vykazujú ukazovatele projektu Počet vytvorených multisektorových partnerstiev a Počet novovzniknutých platforiem zameraných na zvyšovanie kvality verejných politík?
0888 Počet vytvorených multisektorových partnerstiev
Definícia/metóda výpočtu:
Počet partnerstiev, ktoré sú tvorené zástupcami minimálne dvoch rôznych sektorov (MNO, štátna správa, samospráva, súkromný podnikateľský sektor).
Výklad: spolupráca medzi mimovládnymi neziskovými organizáciami a rôznymi sektormi, napr. spolupráca medzi MNO a samosprávou, štátnou správou, podnikateľským sektorom pri vytváraní spoločných lokálnych partnerstiev s cieľom zvýšiť kvalitu verejných politík vrátane zvyšovania povedomia zamestnancov mimovládnych neziskových organizácií a samospráv o predmetných oblastiach na základe uzatvorených partnerských zmlúv, resp. memoránd o spolupráci.
Multisektorové partnerstvo môže byť formalizované, tzn., že partnerstvo vznikne na základe zmluvného vzťahu, prípadne je založené ako právnická osoba alebo ako neformalizované (v zmysle iniciatívy, rady a podobne) s tým, že musí byť jednoznačne identifikovateľné (musí byť jasné, aké reálne subjekty dané partnerstvo zastupujú a kto ho navonok zastupuje), musí mať určený predmet, účel a spôsob pôsobenia partnerstva (napr. na základe štatútu a rokovacieho poriadku).
Za samostatné subjekty jednotlivých sektorov možno chápať predovšetkým MNO, štát s jeho orgánmi (ministerstvá a úrady), územnú samosprávu vyšších územných celkov, miestnu územnú samosprávu (mestá a obce), podnikateľov (podnikateľské subjekty) a živnostníkov ako subjekty súkromného práva, profesijné a odborné komory a spolky a podobne.
Uzatvorený partnerský vzťah medzi:
MNO + samosprávny kraj – 1 multisektorové partnerstvo
MNO + ministerstvo + samosprávny kraj – 1 multisektorové partnerstvo
V prípade, ak MNO uzatvorí partnerský vzťah so subjektmi z rozličných sektorov osobitne, výsledkom budú 2 multisektorové partnerstvá, vo vyššie uvedenom prípade to predstavuje partnerstvá MNO (ako prijímateľ) + ministerstvo a MNO (ako prijímateľ) + samosprávny kraj.
Upozornenie: MNO č. 1 + MNO č. 2 – nepovažuje sa za multisektorové partnerstvo
P0887 Počet novovzniknutých platforiem zameraných na zvyšovanie kvality verejných politík
Počet nových platforiem (tematických zoskupení MNO, príp. aj jej partnerov), ktoré vznikli za účelom zvyšovania kvality verejných politík.
Výklad: tematické zoskupenie mimovládnych neziskových organizácií, resp. ich partnerov za účelom zvyšovania kvality verejných politík na základe uzatvorených vzťahov o spolupráci.
Platforma môže byť formalizovaná, tzn., že vznikne na základe zmluvného vzťahu, prípadne je založená ako právnická osoba (subjekt MNO) alebo ako neformalizovaná (v zmysle iniciatívy, rady a podobne) s tým, že musí byť jednoznačne identifikovateľná (musí byť jasné, aké reálne subjekty MNO danú platformu zastupujú a kto ju navonok zastupuje), musí mať určený predmet, účel a spôsob pôsobenia platformy (napr. na základe štatútu a rokovacieho poriadku).
Uzatvorený vzťah o spolupráci v rámci 1 tematického zamerania medzi:
MNO č. 1 + MNO č. 2 – 1 novovzniknutá platforma
MNO č. 1 + MNO č. 2 + neformálny partner MNO – 1 novovzniknutá platforma
V prípade, ak MNO vytvorí samostatné platformy s rozličnými subjektmi MNO prípadne s ich partnermi, je možné tieto vykázať ako samostatné entity, vo vyššie uvedenom prípade to predstavujú platformy MNO č. 1 (ako prijímateľ) + MNO č. 2 a MNO č. 1 (ako prijímateľ) + neformálny partner MNO.
Upozornenie: MNO + samosprávny kraj – nepovažuje sa za platformu
MNO + ministerstvo + samosprávny kraj– nepovažuje sa za platformu
35. Pre prijímateľa - Ako vykazovať služobné cesty v zjednodušenom a všeobecnom pracovnom výkaze v prípade zamestnanca pracujúceho na trvalý pracovný pomer a v prípade dohody o prácach vykonávaných mimo pracovného pomeru?
Vykazovanie služobných ciest v zjednodušenom a všeobecnom pracovnom výkaze pri zamestnancovi, ktorý pracuje na trvalý pracovný pomer, je potrebné uvádzať v zmysle uvedených príkladov:
Štandardný pracovný čas je od 08:00 hod. do 16:30 hod. (obedová prestávka je 0:30 hod.). Pracovná cesta od jej úplného začiatku až po koniec trvala od 06:30 hod. do 18:00 hod. Pracovná úloha, ktorá mala byť vykonaná na mieste určenia (účasť na rokovaní a pod.), trvala od 09:30 hod. do 14:30 hod. Pracovná doba bude počítaná nasledovne:
Skutočná práca bola vykonávaná len od 09:30 hod. do 14:30 hod., teda celkovo 5 hodín (mínus obed 0:30 hod.).
Medzi 08:00 hod. a 09:30 hod. zamestnanec pracovne cestoval, a tak na základe § 37 zákona o cestovných náhradách sa tento čas považuje za výkon práce a započítava sa do pracovnej doby, pretože je to čas strávený bez zavinenia inak, ako plnením pracovných úloh. Rovnako to platí aj pre čas od 14:30 hod. do 16:30 hod., keď sa končí riadna pracovná doba, t. j. v pracovnom výkaze bude uvedený odpracovaný čas od 8:00 hod. do 16:30 hod. a prestávka na obed a odpočinok v trvaní 30 minút.
Časy medzi 06:30 hod. až 08:00 hod. a medzi 16:30 hod. až 18:00 hod., keď zamestnanec pracovne cestoval, no nevykonával žiadne pracovné úlohy a neplynula mu ani riadna pracovná doba, sa do žiadnej pracovnej doby nezapočítavajú a nie je tento čas považovaný ani za nadčas.
Štandardný pracovný čas je od 08:00 hod. do 16:30 hod. (obedová prestávka je 0:30 hod.). Pracovná cesta od jej začiatku až po návrat z nej trvala od 05:30 hod. do 22:00 hod. Pracovná úloha, ktorá mala byť vykonaná na mieste určenia (účasť na rokovaní a pod.), trvala od 09:00 hod. do 19:00 hod. Pracovná doba bude počítaná nasledovne:
Plnenie pracovných úloh, pre ktoré išiel zamestnanec na pracovnú cestu, trvalo od 09:00 hod. do 19:00 hod., teda celkovo 10 hodín (mínus obed 0:30 hod.).
Medzi 05:30 hod. a 08:00 hod. zamestnanec pracovne cestoval, avšak ako je uvedené v príklade č. 1, keďže nevykonával žiadne pracovné úlohy a neplynula mu ani riadna pracovná doba, tento čas sa do pracovnej doby nezapočítava. Medzi 08:00 hod. a 09:00 hod. zamestnanec stále pracovne cestoval, avšak to už mu začala plynúť pracovná doba, a tak pri použití § 37 zákona o cestovných náhradách sa tento čas považuje za výkon práce a započítava sa do pracovnej doby. K vyššie uvedeným 10 hodinám (mínus obed 0:30 hod.), ktoré boli reálne odpracované medzi 09:00 hod. a 19:00 hod., sa pripočítava ešte táto jedna hodina strávená cestovaním počas pracovnej doby od 8:00 hod. do 9:00 hod. Dokopy pracovná doba trvala 11 hodín (mínus 0:30 hod. obed), z toho dve a pol hodiny práce nadčas, t. j. v zjednodušenom pracovnom výkaze bude uvedený odpracovaný čas od 8:00 hod. do 19:00 hod. a prestávka na obed a odpočinok v trvaní 30 minút. Práca nadčas bude v zjednodušenom pracovnom výkaze uvedená aj v časti „vyhlásenie“. Vo všeobecnom pracovnom výkaze bude uvedený odpracovaný čas od 8:00 hod. do 16:30 hod. a prestávka na obed a odpočinok v trvaní 30 minút. Práca nadčas bude vo všeobecnom pracovnom výkaze uvedená v detailnom popise činností, a to v trvaní (od - do) a v tabuľkách „Počet hodín zamestnanca v danom mesiaci“ a „Určenie celkového oprávneného počtu hodín pre jednotlivé pracovné pozície“ v zmysle pokynov na používanie pracovného výkazu.
Čas medzi 19:00 hod. až 22:00 hod., keď zamestnanec pracovne cestoval, ale už nevykonával pracovné úlohy a neplynula mu ani riadna pracovná doba, sa mu do pracovnej doby už nezapočítava a pracovná doba tak zostáva na hodnote 11 hodín (mínus 0:30 hod. obed), t. j. zamestnanec má dve a pol hodiny práce nadčas.
U zamestnancov, ktorí pracujú na dohody o prácach vykonávaných mimo pracovného pomeru, sa do všeobecného pracovného výkazu môže započítať a uviesť iba priamy výkon práce, to znamená, že zamestnancovi, ktorý pracuje na dohodu o prácach vykonávaných mimo pracovného pomeru, sa pracovná cesta (cesta tam a späť) nezarátava do pracovnej doby a neuvádza sa do všeobecného pracovného výkazu.
36. Aplikujú sa nejaké zjednodušenia preukazovania podmienok poskytnutia príspevku v rámci ŽoNFP v dotknutých výzvach?
RO pre OP EVS aplikuje prostredníctvom Usmernení č. 2 a 3 v rámci II. hodnotiaceho kola výzviev č. OP EVS DOP-PO1-SC1.1-2017-5 „OBČIANSKA INFORMOVANOSŤ A PARTICIPÁCIA - menej rozvinutý región SR“ a č. OP EVS DOP-PO1-SC1.1-2017-2 „TVORBA LEPŠEJ VEREJNEJ POLITIKY - menej rozvinutý región SR“ nasledujúce zjednodušenia:
a.) žiadateľom/partnerom sa nepreukazuje podmienka poskytnutia príspevku č. 2.1.2 a 2.2.2 „Podmienka, že žiadateľ nie je dlžníkom na daniach“;
b.) žiadateľom/partnerom sa nepreukazuje časť podmienky poskytnutia príspevku č. 2.1.5 a 2.2.5 „Podmienka, že žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov ES, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe“ týkajúcej sa žiadateľa ako právnickej osoby (t.j. nie je potrebné predkladať výpis z registra trestov právnických osôb);
c.) žiadateľom/partnerom sa nepreukazuje podmienka poskytnutia príspevku č. 2.1.6 a 2.2.6 „Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze ani v reštrukturalizácii“;
d.) žiadateľom/partnerom sa nepreukazuje podmienka poskytnutia príspevku č. 2.8.1 „Neporušenie zákazu nelegálnej práce a nelegálneho zamestnávania žiadateľom a partnerom“.
37. Ako sa správne vykazujú ukazovatele projektu Počet vytvorených multisektorových partnerstiev a Počet novovzniknutých platforiem zameraných na zvyšovanie kvality verejných politík?
P0888 Počet vytvorených multisektorových partnerstiev
Za samostatné subjekty jednotlivých sektorov možno považovať predovšetkým MNO, štát s jeho orgánmi (ministerstvá a úrady), územnú samosprávu vyšších územných celkov, miestnu územnú samosprávu (mestá a obce), podnikateľov (podnikateľské subjekty) a živnostníkov ako subjekty súkromného práva, profesijné a odborné komory a spolky a podobne.
38. RO pre OP EVS upravil znenie niektorých podmienok poskytnutia príspevku v rámci výziev č. OP EVS DOP-PO1-SC1 1-2017-2 a 5. V ITMS2014+ sú tieto v pôvodnom znení. Je potrebné dokladať požadované dokumenty podľa ITMS2014+?
V súvislosti s vydanými Usmerneniami č. 2 a 3 k Výzve TVORBA LEPŠEJ VEREJNEJ POLITIKY - menej rozvinutý región SR č. OP EVS DOP-PO1-SC1 1-2017-2 si dovoľuje RO pre OP EVS upozorniť, že v ITMS2014+ sú uvedené podmienky poskytnutia príspevku v zmysle prvého znenia Výzvy z 12. mája 2017. RO pre OP EVS nemenil znenie dotknutých podmienok poskytnutia príspevku z dôvodu možného vzniku problémov so Žiadosťami o NFP na strane žiadateľov.
Platná a účinná je textová verzia v znení Usmernenia č. 1 až 3 k Výzve (tzv. konsolidovaná verzia) uvedená na webovom sídle RO pre OP EVS:
http://www.reformuj.sk/vyzva/tvorba-lepsej-verejnej-politiky-menej-rozvinuty-region-sr/.
V súvislosti s vydanými Usmerneniami č. 2 a 3 k Výzve OBČIANSKA INFORMOVANOSŤ A PARTICIPÁCIA - menej rozvinutý región SR č. OP EVS DOP-PO1-SC1 1-2017-5 si dovoľuje RO pre OP EVS upozorniť, že v ITMS2014+ sú uvedené podmienky poskytnutia príspevku v zmysle prvého znenia Výzvy z 12. mája 2017. RO pre OP EVS nemenil znenie dotknutých podmienok poskytnutia príspevku z dôvodu možného vzniku problémov so Žiadosťami o NFP na strane žiadateľov.
http://www.reformuj.sk/vyzva/obcianska-informovanost-a-participacia-menej-rozvinuty-region-sr/.
39. Pre prijímateľa - Môže štatutár organizácie pracovať na projekte? Čo v prípade, ak nie je zamestnancom organizácie a pracuje ako dobrovoľník?
Áno, štatutár môže pracovať na projekte. Ak však pracoval ako dobrovoľník a chce byť refundovaný, musí sa stať zamestnancom organizácie. Pre štatutára však platí obmedzenie - nemôže na projekte odpracovať viac ako 50 % z fondu pracovného času (riadneho, t.j. jedného plného (100%) úväzku, uvedená podmienka sa aplikuje generálne, t.j. uvedených 50% fondu pri činnosti štatutárneho orgánu RO pre OP EVS považuje ako minimálny neoprávnený čas). RO pre OP EVS zároveň stanovil minimálne pravidlá, akým spôsobom má byť dodržané kontrolné prostredie pri vykonávaní súbežnej činnosti štatutárneho orgánu činnosti a na projekte v Príručke pre prijímateľa v časti 2.4.3 Oprávnenosť výdavkov – odsek Špecifické oblasti oprávnenosti – bod č. 2 „Personálne výdavky“.